**Oracle Corporation** on Ameerika Ühendriikide hargmaine tehnoloogiaarendusettevõte, mille peakorter asub Texase osariigis, Austini linnas. Aastal 2020 oli Oracle maailma 3. suurim tarkvarafirma tulu ja turukapitalisatsiooni põhjal. Firma müüb andmebaaside tarkvara ja tehnoloogiat (näiteks Oracle Database), pilvetehnoloogia süsteeme ja äriklientidele suunatud tehnoloogiat, sealhulgas ettevõtte ressursside planeerimise tarkvara (ERP), kliendisuhete tarkvara (CRM), ettevõtete võimekushaldustarkvara (EPM) ja tarneahela haldamise tarkvara (SCM).

Ajalugu
-------

Larry Ellison, Bob Miner ja Ed Oates asutasid firma 1977. aastal **Software Development Laboratories (SDL)** nime all. Ellison oli inspireeritud Edgar F. Coddi 1970. aasta uurivast tööst relatsioonandmebaaside haldussüsteemidest (RDBMS) nimega "Relatsiooniline andmemudel ühiskasutatavate andmepankade jaoks". Ellison soovis teha firma toote ühildavaks IBM-i andmebaasiga System R, aga ei suutnud seda teha, sest IBM hoidis süsteemi veakoodid saladuses. SDL-i uueks nimeks sai 1979. aastal **Relational Software, Inc (RSI)** ja 1983. aastal omakorda **Oracle Systems Corporation**, mis vastaks firma peamise toote Oracle Database andmebaasiga. Nimi "Oracle" pärineb CIA rahastatud projekti koodnimest, mille kallal oli Ellison varem Ampexi palgalisena töötanud. 12. märtsil 1986 tegi firma aktsiate esmase avaliku pakkumise.

1995. aastal muutis firma oma nime, milleks sai **Oracle Corporation**. Firma esmane edu tulenes sellest, et nad kirjutasid tarkvara C programmeerimiskeeles, mis lihtsustas programmide üleviimise teistele platvormidele.

Aastal 2005 ostis Oracle ERP-firma PeopleSoft, aastal 2006 CRM-firma Siebel ja aastal 2008 ettevõtlustaristute tarkvarafirma BEA Systemsi. Aastal 2010 ostis Oracle arvutitarkvara ja -riistvarafirma Sun Microsystems, mis oli tuntud oma programmeerimiskeele Java poolest.

Tooted
------

### Tarkvara

#### Andmebaasid

Oracle on tuntud oma samanimelise andmebaasi Oracle Database'i poolest. Oracle on ka omastanud ja arendanuid järgnevaid andmebaasitehnoloogiaid:

* Berkeley DB, mis pakub sisseehitatud andmebaaside töötlemist.
* Oracle Rdb, relatsioonandmebaas OpenVMS platvormidele. Oracle omastas Rdb 1994. aastal Digital Equipment Corporationilt.
* TimesTen, mis pakub mälusselaetud andmebaaside operatsioone.
* Oracle Essbase, mis jätkab Hyperion Essbase'i multidimensionaalsete andmebaaside haldust.
* MySQL, relatsioonandmebaaside haldussüsteem litsentseeritud GNU Üldise Avaliku Litsentsi tingimuste all, mida algselt arendas MySQL AB.
* Oracle NoSQL Database, skaleeritav ja hajutatud võti-väärtus NoSQL andmebaas.

#### Tarkvaraarendus

Oracle Corporationi tarkvaraarendustööriistade hulka kuuluvad teiste hulgas:

* NetBeans - Java-põhine tarkvaraarendusplatvorm
* OpenJDK - avatud Java arenduskomplekt

#### Failisüsteemid

* ZFS, mis toob kokku failisüsteemi ja loogilise volüümidehalduse (LVM) funktsionaalsuse
* Btrfs ("B-tree file system"), mõeldud asendama Linuxi ext4 failisüsteemi ning toetab paljusid ZFS-i funktsionaalsusi

#### Operatsioonisüsteemid

Oracle Corporation arendab operatsioonisüsteeme Oracle Solaris ja Oracle Linux.

### Riistvara

Oracle Corporationi poolt müüdava ja toetatava riistvara hulka kuuluvad "Sun" tarkvara, mille nad omastasid Sun Microsystemsi ostust. Pärast Suni ostu arendavad nad ka Oracle SPARC T-series servereid ja M-seeria suurarvuteid.

Viited
------

1. ↑  Bursztynsky, Jessica (11. detsember 2020). "Oracle is moving its headquarters from Silicon Valley to Austin, Texas". *CNBC* (inglise). Vaadatud 12. detsembril 2020.
2. ↑  "The World's Biggest Public Companies, Software/Programming". *Forbes*. Vaadatud 14. jaanuaril 2020.
3. ↑  Vickers, Marques (2016). *The Architectural Elevation of Technology: A Photo Survey of 75 Silicon Valley Headquarters*. Marquis Publishing. Lk 97.
4. ↑  Bort, Julie (18. september 2014). "Where Are They Now? Look What Happened to the Co-founders of Oracle". *Business Insider*. Vaadatud 29. märtsil 2018.
5. ↑  Codd, E. F. (1970). "A Relational Model of Data for Large Shared Data Banks". *Communications of the ACM*. **13** (6): 377–387. DOI:10.1145/362384.362685. S2CID 207549016.
6. ↑  "Welcome to Larryland" (inglise keeles). Guardian. 28.04.2000. Vaadatud 15.12.2016.`{{netiviide}}`: CS1 hooldus: tundmatu keel (link)
7. ↑  "Investor Relations". *investor.oracle.com*. Vaadatud 10. augustil 2017.
8. ↑  "Oracle Systems Corporation Renamed 'Oracle Corporation'". Oracle Corporation. 1. juuni 1995. Originaali arhiivikoopia seisuga 15. märts 2016. Vaadatud 17. aprillil 2015.